CELEX: 62019CB0807
Language: et
Date: 2020-11-26 00:00:00
Title: Kohtuasi C-807/19: Euroopa Kohtu (kuues koda) 26. novembri 2020. aasta määrus (Sofiyski rayonen sadi eelotsusetaotlus – Bulgaaria) – menetlus, mille algatamist taotlesid „DSK Bank“ EAD, „FrontEx International“ EAD (Eelotsusetaotlus – Kodukorra artikkel 99 – Tarbijakaitse – Direktiiv 93/13/EMÜ – Artiklid 3 ja 6 – 8 – Direktiiv 2008/48/EÜ – Artikkel 22 – Ebaõiglased tingimused tarbijalepingutes – Liikmesriigi kohtu poolt omal algatusel kontrollimine – Riigisisene maksekäsumenetlus)

8.2.2021   
            
            
               ET
            
            
               Euroopa Liidu Teataja
            
            
               C 44/11
            
         
      Euroopa Kohtu (kuues koda) 26. novembri 2020. aasta määrus (Sofiyski rayonen sadi eelotsusetaotlus – Bulgaaria) – menetlus, mille algatamist taotlesid „DSK Bank“ EAD, „FrontEx International“ EAD
      (Kohtuasi C-807/19) (1)
      
      (Eelotsusetaotlus - Kodukorra artikkel 99 - Tarbijakaitse - Direktiiv 93/13/EMÜ - Artiklid 3 ja 6 – 8 - Direktiiv 2008/48/EÜ - Artikkel 22 - Ebaõiglased tingimused tarbijalepingutes - Liikmesriigi kohtu poolt omal algatusel kontrollimine - Riigisisene maksekäsumenetlus)
      (2021/C 44/15)
      Kohtumenetluse keel: bulgaaria
      
         Eelotsusetaotluse esitanud kohus
      
      Sofiyski rayonen sad
      
         Põhikohtuasja menetluse pooled
      
      „DSK Bank“ EAD, „FrontEx International“ EAD
      
         Resolutsioon
      
      
                  1.
               
               
                  Liidu õigust tuleb tõlgendada nii, et sellega on vastuolus, kui maksekäsu avaldust menetlev liikmesriigi kohus jätab müüja või teenuste osutaja ja tarbija vahel sõlmitud lepingu tingimuse võimaliku ebaõiglase laadi üle otsustamata selle kohtu ees seisvate selliste praktilist laadi raskuste tõttu nagu suur töökoormus.
               
            
                  2.
               
               
                  Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1 tuleb tõlgendada nii, et nendega ei ole vastuolus, kui maksekäsu avaldust menetlev liikmesriigi kohus võib juhul, kui ta leiab, et see avaldus põhineb tarbijakrediidilepingus sisalduval ebaõiglasel tingimusel direktiivi 93/13 tähenduses, nõuda võlausaldajalt asjaomase tingimuse võimaliku ebaõiglase laadi kontrollimiseks täiendava teabe esitamist, kui tarbija vastuväidet ei esita.
               
            
                  3.
               
               
                  Direktiivi 93/13 artikleid 3 ja 8 koostoimes selle direktiivi artiklitega 6 ja 7 tuleb tõlgendada nii, et kui liikmesriigi kohus hindab omal algatusel müüja või teenuste osutaja ja tarbija vahel sõlmitud lepingus sisalduvate tingimuste võimalikku ebaõiglast laadi, eesmärgiga teha kindlaks, kas sellest lepingust lepingupooltele tulenevad kohustused on olulisel määral tasakaalustamata, võib see kohus arvesse võtta ka neid riigisiseseid õigusnorme, mis tagavad tarbijate kaitstuse kõrgema taseme, kui on selle direktiiviga ette nähtud.
               
            
         (1)  ELT C 27, 27.1.2020.